text: वार्ता के बाद दोनों पक्षों ने आठ समझौतों पर हस्ताक्षर किये. इसमें दीवानी और वाणिज्यिक मामलों में कानूनी तथा न्यायिक सहयोग पर एक एमओयू (सहमति पत्र) भी शामिल है. दोनों देशों ने विदेश सेवा संस्थान, विदेश मामलों के मंत्रालय, भारत और ओमान राजनयिक संस्थान के बीच सहयोग को लेकर एक समझौते पर भी हस्ताक्षर किये. ओमान के राष्ट्रीय रक्षा महाविद्यालय और भारत के रक्षा अध्ययन तथा विश्लेषण संस्थान के बीच शैक्षिक और बौद्धिक सहयोग का एक करार हुआ, दोनों देशों ने सैन्य सहयोग के समझौते पर भी हस्ताक्षर किये.